लोक सुराज अिभयान में मिले एक लाख 2 हजार से ज्यादा आवेदन
दूसरे चरण आवेदनों का निराकरण।
भास्कर न्यूज | जशपुरनगर
लोक सुराज अभियान के पहले चरण में आवेदन लेने के लिए संकलन शिविर का आयोजन किया गया। संकलन शिविर के माध्यम से जिले के शहरी और ग्रामीण दोनों क्षेत्रों में मांग और शिकायत के संबंध में कुल 1 लाख 2 हजार 403 आवेदन मिले। जिसमें मांग के 99 हजार 137 और शिकायत के 3256 आवेदन शामिल हैं।
26 फरवरी से 28 फरवरी तक संकलन शिविरों के माध्यम से 97 हजार 977 आवेदन और संकलन पेटी से 4 हजार 289 आवेदन मिले। जिले के विभिन्न कार्यालयों में समाधान पेटी के माध्यम से 99 आवेदन प्राप्त हुए हैं। ग्रामीण क्षेत्र अंतर्गत जशपुर जनपद से 9 हजार 946 आवेदन, मनोरा जनपद से 6 हजार 604, पत्थलगांव जनपद से 16 हजार 641, फरसाबहार जनपद से 15 हजार 202, दुलदुला जनपद से 5 हजार 205, कुनकुरी जनपद से 10 हजार 444, कांसाबेल जनपद से 12 हजार 408 व बगीचा जनपद से 17 हजार 97 आवेदन प्राप्त हुए हैं। जिले के नगरीय निकायों में नगर पालिका जशपुर से 379 आवेदन, नगर पंचायत पत्थलगांव से 2 हजार 459, कोतबा से 2 हजार 207, कुनकुरी से 2 हजार 863 और नगर पंचायत बगीचा से 811 आवेदन प्राप्त हुए हैं। आवेदन संकलन शिविरों में लगाई गई संकलन पेटी में कुल 4 हजार 289 आवेदन प्राप्त हुए। इसके साथ ही कलेक्टर कार्यालय में 64 आवेदन, तहसील कार्यालय दुलदुला में 8, पत्थलगांव में 14, कांसाबेल में 3 और तहसील कार्यालय फरसाबहार में 10 आवेदन प्राप्त हुए। जिनमें से मांग के 50 आवेदन और शिकायत 14 आवेदन हैं। प्राप्त आवेदनों को स्कैन करके वेबसाइट पर अपलोड किया जा रहा है। दूसरे चरण में 2 अप्रैल तक आवेदनों के निराकरण की कार्रवाई बंधित विभाग करेंगे और तीसरे चरण में 3 अप्रैल से 20 मई तक जिले में 53 समाधान शिविरों के माध्यम से आवेदकों को उनके आवेदनों पर की गई कार्रवाई से अवगत कराया जाएगा। 8 से 10 ग्राम पंचायतों के कलस्टर पर एक समाधान शिविर का आयोजन किया जाएगा। इस दौरान मुख्यमंत्री, अन्य मंत्री, शासन के वरिष्ठ अधिकारी शिविरों का निरीक्षण करेंगे और आवेदनों के निराकरण के संबंध में जानकारी लेंगे।
hin_Deva hin_Deva bho_Deva hin_Deva hin_Deva